Párkeresés

Kellékek:

Az 52 lapos francia kártyacsomagból 12 lap, amely 6 darab párból áll. Két lap egy pár, ha mind a két lap értéke megegyezik, továbbá mind a két lap vagy piros vagy fekete. Például: ♥5-♦5, ♣A-♠A, ♥J-♦J, ♦Q-♥Q, ♠2-♣2, ♠8-♣8

5 boríték, amelyekben papírcsíkokra szavak vannak felírva. Minden papírcsíkra egy szó van felírva. Nincs két olyan papírcsík, amelyeken egyforma szó szerepel. A szavakban ne legyen kettősbetű (cs, dz, gy, ly, ny, sz, ty, zs) hármasbetű (dzs), ez a szavak betűinek számát illetően az egyértelműség miatt fontos.

Az első borítékban levő mindegyik papírcsíkon levő szó betűinek száma lehet 5, 11, 17, 23, … 6*k*+5 alakú, ahol *k* tetszőleges egész számot jelent.

A második borítékban levő mindegyik papírcsíkon levő szó betűinek száma lehet 4, 9, 14, 19, … 5*k*+4 alakú, ahol *k* tetszőleges egész számot jelent.

A harmadik borítékban levő mindegyik papírcsíkon levő szó betűinek száma lehet 3, 7, 11, 15, … 4*k*+3 alakú, ahol *k* tetszőleges egész számot jelent.

A negyedik borítékban levő mindegyik papírcsíkon levő szó betűinek száma lehet 2, 5, 8, 11, … 3*k*+2 alakú, ahol *k* tetszőleges egész számot jelent.

Az ötödik borítékban levő mindegyik papírcsíkon levő szó betűinek száma lehet 1, 3, 5, 7, … 2*k*+1 alakú, ahol *k* tetszőleges egész számot jelent.

Előkészület: A 12 lapot úgy kell összerakni, hogy az első 6 lap között mindegyik párból legyen ott az egyik lap, és a második 6 lap között minden párból legyen ott a másik lap, és az első 6 lap között ha valamilyen sorrendben lettek kiválasztva a párok első lapja, a második 6 lap között ugyanabban a sorrendben legyen kiválasztva a párok második lapja. Tehát például ha a 12 lap a ♥5-♦5, ♣A-♠A, ♥J-♦J, ♦Q-♥Q, ♠2-♣2, ♠8-♣8 párokból áll, akkor a 12 lap egy lehetséges sorrendje: ♠2, ♠8, ♥5, ♣A, ♥J, ♦Q, ♣2, ♣8, ♦5, ♠A, ♦J, ♥Q. A nézőnek nem kell tudnia arról. hogy a 12 lap így lett összerakva. A 12 lapból összerakott csomagban a lapok hátlappal felfelé néznek.

Előadás:

A bűvész odaadja a nézőnek az összerakott csomagot, a néző tetszés szerint emelheti ezt a csomagot. Ezután a néző a csomag tetejéről az asztal bal oldalára egyesével leszámol 6 lapot, a maradék 6 lapot a néző változatlan sorrendben az előbb leszámolt 6 lap mellé teszi az asztal jobb oldalára.

A néző ezután választ az első borítékból egy papírcsíkot. A papírcsíkot kettévágja úgy, hogy a vágás vagy a papírcsíkon levő szó előtt legyen, vagy a papírcsíkon levő szó két betűje között legyen, vagy a papírcsíkon levő szó után legyen. Ezután a néző leszámol a bal oldali 6 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól balra. Ezután a néző leszámol a jobb oldali 6 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól jobbra. A két 6 lapból álló csomag legfelső lapját a néző egymásra teszi hátlappal felfelé az asztal közepére. Így maradt két, 5 lapból álló csomag az asztal bal illetve jobb oldalán, van egy 2 lapból álló kis csomag valahol az asztal közepén. A lapok továbbra is hátlappal felfelé néznek.

A néző ezután választ a második borítékból egy papírcsíkot. A papírcsíkot kettévágja úgy, hogy a vágás vagy a papírcsíkon levő szó előtt legyen, vagy a papírcsíkon levő szó két betűje között legyen, vagy a papírcsíkon levő szó után legyen. Ezután a néző leszámol a bal oldali 5 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól balra. Ezután a néző leszámol a jobb oldali 5 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól jobbra. A két 5 lapból álló csomag legfelső lapját a néző egymásra teszi hátlappal felfelé az asztal közepére. Így maradt két, 4 lapból álló csomag az asztal bal illetve jobb oldalán, és van kettő 2 lapból álló kis csomag valahol az asztal közepén. A lapok továbbra is hátlappal felfelé néznek.

A néző ezután választ a harmadik borítékból egy papírcsíkot. A papírcsíkot kettévágja úgy, hogy a vágás vagy a papírcsíkon levő szó előtt legyen, vagy a papírcsíkon levő szó két betűje között legyen, vagy a papírcsíkon levő szó után legyen. Ezután a néző leszámol a bal oldali 4 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól balra. Ezután a néző leszámol a jobb oldali 4 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól jobbra. A két 4 lapból álló csomag legfelső lapját a néző egymásra teszi hátlappal felfelé az asztal közepére. Így maradt két, 3 lapból álló csomag az asztal bal illetve jobb oldalán, és van három 2 lapból álló kis csomag valahol az asztal közepén. A lapok továbbra is hátlappal felfelé néznek.

A néző ezután választ a negyedik borítékból egy papírcsíkot. A papírcsíkot kettévágja úgy, hogy a vágás vagy a papírcsíkon levő szó előtt legyen, vagy a papírcsíkon levő szó két betűje között legyen, vagy a papírcsíkon levő szó után legyen. Ezután a néző leszámol a bal oldali 3 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól balra. Ezután a néző leszámol a jobb oldali 3 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól jobbra. A két 3 lapból álló csomag legfelső lapját a néző egymásra teszi hátlappal felfelé az asztal közepére. Így maradt két, 2 lapból álló csomag az asztal bal illetve jobb oldalán, és van négy 2 lapból álló kis csomag valahol az asztal közepén. A lapok továbbra is hátlappal felfelé néznek.

A néző ezután választ az ötödik borítékból egy papírcsíkot. A papírcsíkot kettévágja úgy, hogy a vágás vagy a papírcsíkon levő szó előtt legyen, vagy a papírcsíkon levő szó két betűje között legyen, vagy a papírcsíkon levő szó után legyen. Ezután a néző leszámol a bal oldali 2 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól balra. Ezután a néző leszámol a jobb oldali 2 lapból álló csomag tetejéről egyesével a csomag aljára annyi lapot, amennyi betű van a papírcsíkon a vágástól jobbra. A két 2 lapból álló csomag legfelső lapját a néző egymásra teszi hátlappal felfelé az asztal közepére. Így maradt két, 1 lapból álló csomag az asztal bal illetve jobb oldalán, és van öt 2 lapból álló kis csomag valahol az asztal közepén. A lapok továbbra is hátlappal felfelé néznek.

Most jön a tetemre hívás. A néző a bűvész kérésére felfordítja az asztal bal illetve jobb oldalán maradt egy-egy lapot, és meglepődve tapasztalja, hogy a két lap egymás párja, azaz mindkét lap értéke ugyanaz, és mindkét lap vagy piros vagy fekete. De ez még nem elég. A néző a bűvész kérésére megfordítja az ötödik két lapból álló csomag lapjait, és azok is egymás párjai. A néző a bűvész kérésére megfordítja a negyedik két lapból álló csomag lapjait, és azok is egymás párjai. A néző a bűvész kérésére megfordítja a harmadik két lapból álló csomag lapjait, és azok is egymás párjai. A néző a bűvész kérésére megfordítja a második két lapból álló csomag lapjait, és azok is egymás párjai. A néző a bűvész kérésére megfordítja az első két lapból álló csomag lapjait, és azok is egymás párjai. Ekkor a bűvész felhívhatja a néző figyelmét arra, hogy milyen jó párválasztó érzékkel rendelkezik.

Magyarázat:

A mutatvány automatikus.

A továbbiakban tekintsünk az egyszerű fogalmazás miatt két lapon levő ábrát egyformának, ha a két lap ugyanabból a párból van, azaz a két lap értéke ugyanaz és mindkét lap vagy piros vagy fekete.

Amikor a néző tetszés szerint emeli a 12 lapból álló összerakott csomagot, a lapok egymáshoz viszonyított sorrendje nem változik meg. Ez azt jelenti, hogy a 12 lapból összerakott csomagban az első 6 lapon levő ábra sorrendje és a második 6 lapon levő ábra sorrendje ugyanaz.

Ezután a néző egyesével leszámol 6 lapot az összerakott csomagból a csomag tetejéről a csomag aljára, a leszámolt lapokat az asztal bal oldalára teszi, a megmaradt lapokat az asztal jobb oldalára teszi. Ekkor a bal oldali 6 lapon levő ábrák sorrendje és a jobb oldali 6 lapon levő ábrák sorrendje egymás fordítottja.

Legyen a bal oldali 6 lapon levő ábrák sorrendje felülről lefelé haladva:

A1, A2, A3, A4, A5, A6.

Legyen a jobb oldali 6 lapon levő ábrák sorrendje felülről lefelé haladva:

A6, A5, A4, A3, A2, A1.

Most a néző az első borítékban levő papírcsíkot vágja ketté. A papírcsíkon levő szó 5, 11, 17, 23, …. betűből áll. A néző annyi lapot számol egyesével a bal oldali csomag tetejéről a csomag aljára, amennyi betű a vágás után a papírcsíknak a bal oldali részén maradt. A néző annyi lapot számol egyesével a jobb oldali csomag tetejéről a csomag aljára, amennyi betű a vágás után a papírcsíknak a jobb oldali részén maradt. Legyen most *x* a papírcsík bal oldali részén maradt betűk számának 6-tal való osztás utáni maradéka. Legyen most *y* a papírcsík jobb oldali részén maradt betűk számának 6-tal való osztás utáni maradéka. Ekkor a következő esetek fordulhatnak elő:

*x*=0, *y*=5.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A1, A2, A3, A4, A5, A6.

Jobb oldali csomag: A1, A6, A5, A4, A3, A2.

*x*=1, *y*=4.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A2, A3, A4, A5, A6, A1.

Jobb oldali csomag: A2, A1, A6, A5, A4, A3.

*x*=2, *y*=3.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A3, A4, A5, A6, A1, A2.

Jobb oldali csomag: A3, A2, A1, A6, A5, A4.

*x*=3, *y*=2.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A4, A5, A6, A1, A2, A3.

Jobb oldali csomag: A4, A3, A2, A1, A6, A5.

*x*=4, *y*=1.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A5, A6, A1, A2, A3, A4.

Jobb oldali csomag: A5, A4, A3, A2, A1, A6.

*x*=5, *y*=0.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: A6, A1, A2, A3, A4, A5.

Jobb oldali csomag: A6, A5, A4, A3, A2, A1.

Mindegyik esetben a bal oldali 6 lapból álló csomag és a jobb oldali 6 lapból álló csomag felső lapján levő ábra ugyanaz. A néző ezt a két egyforma ábrájú felső lapot veszi el, és teszi egymásra az asztal közepére. Mindegyik esetben mindkét csomag megmaradt 5 lapján az ábrák sorrendje felülről lefelé haladva egymás fordítottja.

Legyen a bal oldali 5 lapon levő ábrák sorrendje felülről lefelé haladva:

B1, B2, B3, B4, B5.

Legyen a jobb oldali 5 lapon levő ábrák sorrendje felülről lefelé haladva:

B5, B4, B3, B2, B1.

Most a néző a második borítékban levő papírcsíkot vágja ketté. A papírcsíkon levő szó 4, 9, 14, 19, …. betűből áll. A néző annyi lapot számol egyesével a bal oldali csomag tetejéről a csomag aljára, amennyi betű a vágás után a papírcsíknak a bal oldali részén maradt. A néző annyi lapot számol egyesével a jobb oldali csomag tetejéről a csomag aljára, amennyi betű a vágás után a papírcsíknak a jobb oldali részén maradt. Legyen most *x* a papírcsík bal oldali részén maradt betűk számának 5-tel való osztás utáni maradéka. Legyen most *y* a papírcsík jobb oldali részén maradt betűk számának 5-tel való osztás utáni maradéka. Ekkor a következő esetek fordulhatnak elő:

*x*=0, *y*=4.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: B1, B2, B3, B4, B5.

Jobb oldali csomag: B1, B5, B4, B3, B2.

*x*=1, *y*=3.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: B2, B3, B4, B5, B1.

Jobb oldali csomag: B2, B1, B5, B4, B3.

*x*=2, *y*=2.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: B3, B4, B5, B1, B2.

Jobb oldali csomag: B3, B2, B1, B5, B4.

*x*=3, *y*=1.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: B4, B5, B1, B2, B3.

Jobb oldali csomag: B4, B3, B2, B1, B5.

*x*=4, *y*=0.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: B5, B1, B2, B3, B4.

Jobb oldali csomag: B5, B4, B3, B2, B1.

Mindegyik esetben a bal oldali 5 lapból álló csomag és a jobb oldali 5 lapból álló csomag felső lapján levő ábra ugyanaz. A néző ezt a két egyforma ábrájú felső lapot veszi el, és teszi egymásra az asztal közepére. Mindegyik esetben mindkét csomag megmaradt 4 lapján az ábrák sorrendje felülről lefelé haladva egymás fordítottja.

Legyen a bal oldali 4 lapon levő ábrák sorrendje felülről lefelé haladva:

C1, C2, C3, C4.

Legyen a jobb oldali 4 lapon levő ábrák sorrendje felülről lefelé haladva:

C4, C3, C2, C1.

Most a néző a harmadik borítékban levő papírcsíkot vágja ketté. A papírcsíkon levő szó 3, 7, 11, 14, …. betűből áll. A néző annyi lapot számol egyesével a bal oldali csomag tetejéről a csomag aljára, amennyi betű a vágás után a papírcsíknak a bal oldali részén maradt. A néző annyi lapot számol egyesével a jobb oldali csomag tetejéről a csomag aljára, amennyi betű a vágás után a papírcsíknak a jobb oldali részén maradt. Legyen most *x* a papírcsík bal oldali részén maradt betűk számának 4-gyel való osztás utáni maradéka. Legyen most *y* a papírcsík jobb oldali részén maradt betűk számának 4-gyel való osztás utáni maradéka. Ekkor a következő esetek fordulhatnak elő:

*x*=0, *y*=3.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: C1, C2, C3, C4.

Jobb oldali csomag: C1, C4, C3, C2.

*x*=1, *y*=2.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: C2, C3, C4, C1.

Jobb oldali csomag: C2, C1, C4, C3.

*x*=2, *y*=1.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: C3, C4, C1, C2.

Jobb oldali csomag: C3, C2, C1, C4.

*x*=3, *y*=0.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: C4, C1, C2, C3.

Jobb oldali csomag: C4, C3, C2, C1.

Mindegyik esetben a bal oldali 4 lapból álló csomag és a jobb oldali 4 lapból álló csomag felső lapján levő ábra ugyanaz. A néző ezt a két egyforma ábrájú felső lapot veszi el, és teszi egymásra az asztal közepére. Mindegyik esetben mindkét csomag megmaradt 3 lapján az ábrák sorrendje felülről lefelé haladva egymás fordítottja.

Legyen a bal oldali 3 lapon levő ábrák sorrendje felülről lefelé haladva:

D1, D2, D3.

Legyen a jobb oldali 3 lapon levő ábrák sorrendje felülről lefelé haladva:

D3, D2, D1.

Most a néző a negyedik borítékban levő papírcsíkot vágja ketté. A papírcsíkon levő szó 2, 5, 8, 11, …. betűből áll. A néző annyi lapot számol egyesével a bal oldali csomag tetejéről a csomag aljára, amennyi betű a vágás után a papírcsíknak a bal oldali részén maradt. A néző annyi lapot számol egyesével a jobb oldali csomag tetejéről a csomag aljára, amennyi betű a vágás után a papírcsíknak a jobb oldali részén maradt. Legyen most *x* a papírcsík bal oldali részén maradt betűk számának 4-gyel való osztás utáni maradéka. Legyen most *y* a papírcsík jobb oldali részén maradt betűk számának 4-gyel való osztás utáni maradéka. Ekkor a következő esetek fordulhatnak elő:

*x*=0, *y*=2.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: D1, D2, D3.

Jobb oldali csomag: D1, D3, D2.

*x*=1, *y*=1.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: D2, D3, D1.

Jobb oldali csomag: D2, D1, D3.

*x*=2, *y*=0.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: D3, D1, D2.

Jobb oldali csomag: D3, D2, D1.

Mindegyik esetben a bal oldali 3 lapból álló csomag és a jobb oldali 3 lapból álló csomag felső lapján levő ábra ugyanaz. A néző ezt a két egyforma ábrájú felső lapot veszi el, és teszi egymásra az asztal közepére. Mindegyik esetben mindkét csomag megmaradt 2 lapján az ábrák sorrendje felülről lefelé haladva egymás fordítottja.

Legyen a bal oldali 2 lapon levő ábrák sorrendje felülről lefelé haladva:

E1, E2.

Legyen a jobb oldali 2 lapon levő ábrák sorrendje felülről lefelé haladva:

E2, E1.

Most a néző az ötödik borítékban levő papírcsíkot vágja ketté. A papírcsíkon levő szó 1, 3, 5, 7, …. betűből áll. A néző annyi lapot számol egyesével a bal oldali csomag tetejéről a csomag aljára, amennyi betű a vágás után a papírcsíknak a bal oldali részén maradt. A néző annyi lapot számol egyesével a jobb oldali csomag tetejéről a csomag aljára, amennyi betű a vágás után a papírcsíknak a jobb oldali részén maradt. Legyen most *x* a papírcsík bal oldali részén maradt betűk számának 4-gyel való osztás utáni maradéka. Legyen most *y* a papírcsík jobb oldali részén maradt betűk számának 4-gyel való osztás utáni maradéka. Ekkor a következő esetek fordulhatnak elő:

*x*=0, *y*=1.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: E1, E2.

Jobb oldali csomag: E1, E2.

*x*=1, *y*=0.

Ekkor, miután a néző leszámolja egyesével a csomagok tetejéről a csomagok aljára a lapokat, a két csomagban következő lesz az ábrák sorrendje felülről lefelé haladva:

Bal oldali csomag: E2, E1.

Jobb oldali csomag: E2, E1.

Mindegyik esetben a bal oldali 2 lapból álló csomag és a jobb oldali 2 lapból álló csomag felső lapján levő ábra ugyanaz. A néző ezt a két egyforma ábrájú felső lapot veszi el, és teszi egymásra az asztal közepére. Mindegyik esetben mindkét csomag megmaradt lapján az ábrák ugyanazok.

A mutatvány ismételhető, ismétléskor célszerű más betűszámú szavakkal előadni a mutatványt. A szavak betűszáma feleljen meg a mutatvány feltételeinek.